ປະທານາທິບໍດີລັດເຊຍ Vladimir Putin
ແລະ ປະທານປະເທດຈີນ ສີຈິ້ນຜິງ
ວັນທີ 25/6, ປະທານາທິບໍດີລັດເຊຍ Vladimir Putin ໄດ້ໄປຢ້ຽມຢາມທາງລັດຖະກິດເຖິງຈີນ ຕາມຄຳເຊີນຂອງປະທານປະເທດຈີນ ສີຈິ້ນຜິງ, ປະທານາທິບໍດີ ລັດເຊຍ V. Putin ໄດ້ເນັ້ນຫນັກວ່າ ປະຊາຊົນສອງປະເທດປາດຖະຫນາຢາກເພີ່ມທະວີ ແລະ ພັດທະນາການພົວພັນສອງຝ່າຍ. ທ່ານປະທານາທິບໍດີ Putin ສະແດງຄວາມເຊື່ອໝັ້ນວ່າ ລັດເຊຍ ແລະຈີນ ອາດຈະບັນລຸຜົນງານໃຫຍ່ຫລວງກວ່າໃນທຸກຂົງເຂດກ່ຽວກັບດ້ານການຄ້າ, ການລົງທຶນ, ກະສິກຳ, ພະລັງງານ ແລະ ເຕັກໂນໂລຊີສູງ. ສ່ວນປະທານປະເທດຈີນ ສີຈິ້ນຜິງ ເນັ້ນຫນັກວ່າ: ສອງປະເທດ ຄວນຊຸກຍູ້ແນວຄິດການພົວພັນມິດຕະພາບຕະຫລອດການ”. ພາຍຫລັງການເຈລະຈາ, ປະທານປະເທດຈີນ ແລະ ປະທານາທິບໍດີລັດເຊຍ ໄດ້ເປັນສັກຂິພິຍານພິທີລົງນາມໃນຂໍ້ຕົກລົງຮ່ວມມືກວ່າ 30 ສະບັບ ໃນຫລາຍຂົງເຂດຄື: ເສດຖະກິດ, ການຄ້າ, ການທູດ, ພື້ນຖານໂຄງລ່າງ, ເຕັກໂນໂລຊີ, ກະສິກຳ, ການເງິນ, ພະລັງງານ, ສື່ສານ… ລັດເຊຍ ແລະ ຈີນ ໄດ້ອອກຖະແຫລງການຮ່ວມ, ໃນນັ້ນ ໃຫ້ຄຳໝັ້ນສັນຍາເພີ່ມທະວີຍຸດທະສາດທົ່ວໂລກໃຫ້ສະຖຽນລະພາບ.
(ແຫຼ່ງຄັດຈາກ VOV)